تورکیه خارجی ایشلر ناظرلیگی‌نین سؤزچوسو تانژو بیلگیچ حربی چئویریلیشه جهدین قارشی‌سینی آلماق مقصد ایله حیاتا کئچیریلن قانونی تدبیرلره غرضلی یاناشان‌لارین حقیقت‌لری گؤره بیلمه‌دیک‌لرینی دئدی.
"دوست، موتفیق، طرفداش و بین‌الخلق تشکیلات‌لارین بئله گون‌لرده اورتاق دیرلر زمینیده تورکیه‌نی دستکلدیگینی گؤرمکدن ممنونلوق دویوروق. لاکین تورکیه‌یه قارشی غرضلی مؤقع‌ده دوران‌لارین حقیقتی قبول ائده بیلمدیک‌لرینی ده گؤرور و بوندان تأسف حسی کئچیریریک"، -دئیه خارجی ایشلر ناظرلیگی‌نین سؤزچوسو وورغولادی.
تورکیه‌نین دونیوی، دموکراتیک، حقوقی و آنایاسالی دؤولت اولدوغونو خاطیرلا‌دان بیلگیچ بیلدیردی‌کی، "حربی چئویریلیشه جهدین آرخاسیندا فتحالله‌چی گولن ترور تشکیلاتی‌دیر. وطنداش‌لاریمیزا آتش آچان، تورکیه بویوک میلت مجلیسی و دیگر دؤولت تشکیلات‌لارینا خالقا مخصوص طیاره، تانک و دیگر آغیر سلاح‌لارلا هوجوم ائدن سؤزوگئدن ترور تشکیلاتی عضو‌لری قانون قارشی‌سیندا جاواب وئره‌جک".
